ბოიუნჯუქი (არჰავის რაიონი)

ბოიუნჯუქი () — სოფელი არჰავის რაიონში, ართვინის პროვინცია, თურქეთი. მდებარეობს ართვინიდან 104 კილომეტრში, ხოლო რაიონის ცენტრ არჰავიდან 28 კილომეტრში. 2020 წლის მონაცემებით სოფელში 34 ადამიანი ცხოვრობს.

სოფლის ძველი ისტორიული, ქართული სახელწოდებაა პარეხი.Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.

ისტორია
სოფელი ბოიუნჯუქის ძველი სახელია პარეხი. თურქულ წყაროებში მოიხსენიება როგორც „პარიხი“. პარეხი, რომელიც ქართული ტოპონიმია, ნიშნავს გამოქვაბულიან კლდეს."პარეხი" - ლექსიკონი ქართული (Gürcüce Sözlük) პარეხი, რომელიც ზემო პოტოჯურის სოფლის უბანი იყო, 1955 წელს გახდა ცალკე სოფელი.Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6. მართლაც, 1955 წლის საყოველთაო აღწერაში დასახლება დარეგისტრირდა როგორც „ბოიუნჯუკი (პარიხი)“, ძველ სახელთან ერთად, და ექვემდებარებოდა ართვინის პროვინციის არჰავის რაიონის ორთაჯალარის ბუჯაყს. მისი მოსახლეობა შედგებოდა 353 ადამიანისგან, საიდანაც 144 იყო მამაკაცი და 209 ქალი. ამ დროისთვის სოფელში მხოლოდ 116 ადამიანი იყო წერა-კითხვის მცოდნე.1955 Genel Nüfus Sayımı, Ankara, 1961, s. 87.

2014 წელს სოფელში იყო 6 ლაზური სახლი, რომლებმაც შეინარჩუნეს არქიტექტურული სტილი, 10 სერენდერი (ლაზური ტიპის ბეღელი) და 2 წყლის წისქვილი.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში